Tatoeba sentences — language code: ina
In le centro de Lund se trova le famose cathedral con le famose horologio astronomic.
In le crypto sub le cathedral de Lund on pote vider un parve troll petrificate.
Finn es le nomine de ille troll, e ille perdeva un sponsion que ille poteva construer le cathedral ante que su nomine esseva divinate.
Le radios del sol le toccava in le matino, quando irate ille, le troll Finn, essayava de demolir le cathedral, e ille esseva petrificate.
Alcun kilometros al nord de Taastrup al west de Copenhagen es situate "Pometet", un grande area de aere libere del Universitate de Copenhagen.
Ci on assecura que multe typos de pomos supervive (e anque piras e uvas). Il ha circa 750 sortas, del quales le 250 es danese.
Un fin de septimana per anno — in le fin de septembre — omnes pote visitar ille sito (Vridslosemagle, Danmark) e mangiar tote pomos que ha cadite.
Normalmente visitatores non pote entrar, ma un fin de septimana per anno isto es possibile.
Il non es permittite mangiar tote le fructos sur le arbore, ma solmente los que ha cadite.
Öland in le Mar Baltic al costa est de Svedia es le secunde grande insula del pais.
Öland, Svedia, es ric de attractiones historic e ha un natura unic, lo que inspirava le botanico Carl von Linné a divider le flores in species.
A Öland, Svedia, le roccas special "raukarne" es un vista phantastic.
Öland, Svedia, ha molinos a vento, bellissime natura e es le loco del castello estive del familia regal, Solliden, vicin al ruina de Borgholm.
Le insula Bornholm non solmente es le sol insula con roccas in Danmark, illo anque es special pro su quatro ecclesias rotunde ab circa 1200.
Theorias ha apparite que le ecclesias rotunde esseva parte de un mappa secrete del Cavalleros Templar.
Tres films danese popular pro juvenes ha essite producite super le thema del Cavalleros Templar.
Le ecclesias rotunde a Bornholm, Danmark, serviva anque como magazines e, si le inimicos veniva, mesmo como fortalessas.
Un fornace es un spatio claudite ubi calor es producite pro calefacer edificios, destruer immunditias, funder o raffinar minerales, etc.
Le anglese Bessemer inventava un furno, como illo que on pote ancora vider a Gavle, Svedia, pro transformar ferro brute a aciero.
In le initio, Bessemer non succedeva effectivemente transformar ferro a aciero solmente per insufflation de aere in le furno.
Qui ameliorava le invention e faceva lo functionar ha essite le svedese G.F. Göransson in 1858.
Como consequentia del nove methodo que G.F. Göransson developpava, le precio de aciero esseva reducite a un quarto.
Le "raukar" es un formation geologic similar a pilares de formas estranie e suggestive sculpite per le mar in le roccas sedimentari a partir del ultime periodo glacial.
Le "raukar" se altia in alcun casos plus de dece metros super le aqua e illos es trovate preter le costas del mar Baltic del grande insula svedese Gotland e anque altere plus parve insulas. Il ha anque "raukar" in un loco del insula Oland, le altere grande insula svedese del mar Baltic.
Iste sculpturas de petra ha essite comparate per Carl von Linné con statuas, cavallos e omne typos de spiritos e demonios.